phoneee/thai-legal-corpus huggingface dataset:
ประกาศกรมทะเบียนการค้าประกาศกรมทะเบียนการค้าเรื่องกำหนดเงื่อนไขเกี่ยวกับการจัดระบบการค้าและการป้องกันการปลอมปนน้ำมันเชื้อเพลิงของผู้ค้าน้ำมันตามมาตรา ๑๐ และมาตรา ๑๑พ.ศ. ๒๕๔๕ เพื่อประโยชน์ในการป้องกันการปลอมปนน้ำมันเชื้อเพลิงอาศัยอำนาจตามความในมาตรา ๑๓ แห่งพระราชบัญญัติการค้าน้ำมันเชื้อเพลิง พ.ศ. ๒๕๔๓อธิบดีกรมทะเบียนการค้าออกประกาศไว้ ดังต่อไปนี้ข้อ ๑ประกาศนี้เรียกว่า ระกาศกรมทะเบียนการค้า เรื่อง กำหนดเงื่อนไขเกี่ยวกับการจัดระบบการค้าและการป้องกันการปลอมปนน้ำมันเชื้อเพลิงของผู้ค้าน้ำมัน ตามมาตรา ๑๐ และมาตรา ๑๑ พ.ศ.๒๕๔๕ข้อ ๒[๑]ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปข้อ ๓ประกาศนี้ไม่ใช้บังคับกับการจำหน่ายหรือขนถ่ายน้ำมันเชื้อเพลิงชนิดก๊าซปิโตรเลียมเหลว และน้ำมันหล่อลื่นข้อ ๔ในการจำหน่าย หรือขนถ่ายน้ำมันเชื้อเพลิงของผู้ค้าน้ำมัน ตามมาตรา๑๐และผู้ค้าน้ำมัน ตามมาตรา ๑๑ที่ต้องมีการขนส่งโดยใช้ยานพาหนะที่ใช้ในการขนส่งน้ำมันเชื้อเพลิงโดยเฉพาะให้ดำเนินการดังนี้(๑)ในกรณีที่เป็นการขนส่งน้ำมันเชื้อเพลิงโดยยานพาหนะของตนเองผู้ค้าน้ำมัน ตามมาตรา๑๐ และผู้ค้าน้ำมัน ตามมาตรา ๑๑ ต้องผิดผนึก (SEAL)ฝาท่อรับและท่อจ่ายน้ำมันเชื้อเพลิงในลักษณะที่จะสามารถตรวจสอบได้ว่าหากมีการรับหรือจ่ายน้ำมันในระหว่างการขนส่งจะต้องมีการทำลายผนึกดังกล่าว(๒)ในกรณีที่เป็นการขนส่งน้ำมันเชื้อเพลิงโดยไม่ได้ใช้ยานพาหนะของตนเองผู้ค้าน้ำมันตามมาตรา ๑๐ และผู้ค้าน้ำมัน ตามมาตรา ๑๑ต้องแจ้งให้ผู้รับจ้างขนส่งน้ำมันยินยอมให้มีการปิดผนึก (SEAL) ฝาท่อรับและท่อจ่ายน้ำมันเชื้อเพลิงดังกล่าวหากผู้รับจ้างขนส่งน้ำมันไม่ยินยอมให้ปิดผนึก (SEAL)ผู้ค้าน้ำมันต้องไม่จ่ายน้ำมันลงสู่ยานพาหนะดังกล่าวข้อ ๕ก่อนการรับหรือสูบถ่ายน้ำมันเชื้อเพลิงจากยานพาหนะลงสู่ถังเก็บน้ำมันเชื้อเพลิงผู้ค้าน้ำมัน ตามมาตรา ๑๐ และผู้ค้าน้ำมัน ตามมาตรา ๑๑ ต้องดำเนินการ ดังต่อไปนี้(๑) ตรวจสอบผนึก (SEAL) ที่ฝาท่อรับและท่อจ่ายน้ำมันเชื้อเพลิงของยานพาหนะที่ใช้ในการขนส่งให้สอดคล้องกับที่ระบุไว้ในใบกำกับการขนส่งน้ำมันเชื้อเพลิงหากปรากฏว่าผนึกอยู่ในสภาพสมบูรณ์เรียบร้อยไม่มีร่องรอยถูกเปิดหรือถูกทำลายก็ให้รับหรือสูบถ่ายน้ำมันเข้าเก็บในถังได้แต่ถ้าปรากฏว่าผนึกถูกเปิดหรือถูกทำลายและไม่มีข้อเท็จจริงหรือหลักฐานยืนยันว่าไม่มีการสูบถ่ายหรือสับเปลี่ยนน้ำมันในระหว่างการขนส่งผู้ค้าน้ำมันพึงไม่รับน้ำมันเชื้อเพลิงดังกล่าว(๒) ตรวจสอบค่าความถ่วงจำเพาะ (SPECIFIC GRAVITY) หรือค่าความถ่วง API (APIGRAVITY) หรือค่าความหนาแน่น (DENSITY)ของน้ำมันเชื้อเพลิงยกเว้นสถานีบริการจำหน่ายน้ำมันเชื้อเพลิงที่มีการติดตั้งระบบควบคุมไอระเหยของน้ำมันเบนซิน(VAPOURRECOVERY UNIT) และไม่สามารถจัดเก็บตัวอย่างน้ำมันเพื่อตรวจสอบได้หากผลการตรวจสอบพบว่าไม่ตรงกับที่ระบุไว้ในใบกำกับการขนส่งน้ำมันเชื้อเพลิงผู้ค้าน้ำมันพึงไม่รับน้ำมันเชื้อเพลิงดังกล่าวประกาศ ณ วันที่ ๒๔ มกราคม พ.ศ. ๒๕๔๕อรจิต สิงคาลวณิชอธิบดีกรมทะเบียนการค้า[๑] ราชกิจจานุเบกษา เล่ม ๑๑๙/ตอนที่ ๑๔ ง/หน้า ๓๐/๑๔ กุมพาพันธ์ ๒๕๔๕
คำพิพากษาศาลฎีกาที่ 3735/2543หลักกฎหมาย: ตามฟ้องระบุไว้อย่างแน่ชัดว่า ขณะเกิดเหตุผู้ตายมีส่วนประมาทร่วมกับจำเลย โดยผู้ตายขับรถจักรยานยนต์สวนทางมาด้วยความประมาทล้ำเส้นแบ่งช่องเดินรถเข้าไปในช่องเดินรถของจำเลยและเฉี่ยวชนกับรถยนต์ของจำเลยในช่องเดินรถของจำเลยเป็นเหตุให้ผู้ตายซึ่งเป็นผู้ขับและ ณ.ซึ่งนั่งซ้อนท้ายรถจักรยานยนต์ถึงแก่ความตาย ฎีกาของโจทก์ร่วมซึ่งอ้างข้อเท็จจริงขึ้นมาใหม่ว่าเหตุเฉี่ยวชนกันเกิดจากความประมาทของจำเลยเพียงผู้เดียวแตกต่างจากข้อเท็จจริงที่ระบุในฟ้อง จึงเป็นข้อที่มิได้ยกขึ้นว่ากันมาแล้วโดยชอบในศาลชั้นต้น ต้องห้ามฎีกาตาม ป.วิ.พ.มาตรา 249 วรรคหนึ่ง ประกอบด้วย ป.วิ.อ.มาตรา 15 ศาลฎีกาไม่รับวินิจฉัย ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 3735/2543พนักงานอัยการจังหวัดสุพรรณบุรีโจทก์นายวุฒิชัย นวลปานและนางแสงระวีัฒสวัสดินนท์หรือนวลปานโจทก์ร่วมอานนท์ จันทร์เสวยหรือจันทร์สวยจำเลย ป.วิ.อ. ม. 15 ป.วิ.พ. ม. 249 วรรคหนึ่งตามฟ้องระบุไว้อย่างแน่ชัดว่า ขณะเกิดเหตุผู้ตายมีส่วนประมาทร่วมกับจำเลย โดยผู้ตายขับรถจักรยานยนต์สวนทางมาด้วยความประมาทล้ำเส้นแบ่งช่องเดินรถเข้าไปในช่องเดินรถของจำเลยและเฉี่ยวชนกับรถยนต์ของจำเลยในช่องเดินรถของจำเลยเป็นเหตุให้ผู้ตายซึ่งเป็นผู้ขับและ ณ.ซึ่งนั่งซ้อนท้ายรถจักรยานยนต์ถึงแก่ความตาย ฎีกาของโจทก์ร่วมซึ่งอ้างข้อเท็จจริงขึ้นมาใหม่ว่าเหตุเฉี่ยวชนกันเกิดจากความประมาทของจำเลยเพียงผู้เดียวแตกต่างจากข้อเท็จจริงที่ระบุในฟ้อง จึงเป็นข้อที่มิได้ยกขึ้นว่ากันมาแล้วโดยชอบในศาลชั้นต้น ต้องห้ามฎีกาตาม ป.วิ.พ.มาตรา 249 วรรคหนึ่ง ประกอบด้วย ป.วิ.อ.มาตรา 15 ศาลฎีกาไม่รับวินิจฉัย(หัสดี ไกรทองสุก-กำพล ภู่สุดแสวง-ธาดา กษิตินนท์)ศาลจังหวัดสุพรรณบุรี - นายสมศักดิ์ ขวัญแก้วศาลอุทธรณ์ภาค ๓ - นายสุรพล เอกโยคยะแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 3735/2543พนักงานอัยการจังหวัดสุพรรณบุรีโจทก์นายวุฒิชัย นวลปานและนางแสงระวีัฒสวัสดินนท์หรือนวลปานโจทก์ร่วมอานนท์ จันทร์เสวยหรือจันทร์สวยจำเลย ป.วิ.อ. ม. 15 ป.วิ.พ. ม. 249 วรรคหนึ่งตามฟ้องระบุไว้อย่างแน่ชัดว่า ขณะเกิดเหตุผู้ตายมีส่วนประมาทร่วมกับจำเลย โดยผู้ตายขับรถจักรยานยนต์สวนทางมาด้วยความประมาทล้ำเส้นแบ่งช่องเดินรถเข้าไปในช่องเดินรถของจำเลยและเฉี่ยวชนกับรถยนต์ของจำเลยในช่องเดินรถของจำเลยเป็นเหตุให้ผู้ตายซึ่งเป็นผู้ขับและ ณ.ซึ่งนั่งซ้อนท้ายรถจักรยานยนต์ถึงแก่ความตาย ฎีกาของโจทก์ร่วมซึ่งอ้างข้อเท็จจริงขึ้นมาใหม่ว่าเหตุเฉี่ยวชนกันเกิดจากความประมาทของจำเลยเพียงผู้เดียวแตกต่างจากข้อเท็จจริงที่ระบุในฟ้อง จึงเป็นข้อที่มิได้ยกขึ้นว่ากันมาแล้วโดยชอบในศาลชั้นต้น ต้องห้ามฎีกาตาม ป.วิ.พ.มาตรา 249 วรรคหนึ่ง ประกอบด้วย ป.วิ.อ.มาตรา 15 ศาลฎีกาไม่รับวินิจฉัย(หัสดี ไกรทองสุก-กำพล ภู่สุดแสวง-ธาดา กษิตินนท์)ศาลจังหวัดสุพรรณบุรี - นายสมศักดิ์ ขวัญแก้วศาลอุทธรณ์ภาค ๓ - นายสุรพล เอกโยคยะแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศอธิบดีกรมสรรพากรเกี่ยวกับภาษีเงินได้ (ฉบับที่ 112)เรื่อง กําหนดหลักเกณฑ์และวิธีการ เพื่อการยกเว้นภาษีเงินได้สําหรับเงินได้เท่าที่ได้จ่ายเป็นเบี้ยประกันชีวิตของผู้มีเงินได้ตามข้อ 2 (61) แห่งกฎกระทรวง ฉบับที่ 126 (พ.ศ. 2509) ออกตามความในประมวลรัษฎากร ว่าด้วยการยกเว้นรัษฎากร (ยกเลิกโดย 172)--------------------------------------------------------อาศัยอํานาจตามความในข้อ 2 (61) แห่งกฎกระทรวง ฉบับที่ 126 (พ.ศ. 2509) ออกตามความในประมวลรัษฎากร ว่าด้วยการยกเว้นรัษฎากร ซึ่งแก้ไขเพิ่มเติมโดยกฎกระทรวง ฉบับที่ 240 (พ.ศ. 2545) ออกตามความในประมวลรัษฎากร ว่าด้วยการยกเว้นรัษฎากร อธิบดีกรมสรรพากรกําหนดหลักเกณฑ์และวิธีการ เพื่อการยกเว้นภาษีเงินได้สําหรับเงินได้เท่าที่ได้จ่ายเป็นเบี้ยประกันชีวิตของผู้มีเงินได้ ดังต่อไปนี้ข้อ ๑ การยกเว้นภาษีเงินได้สําหรับเงินได้เท่าที่ได้จ่ายเป็นเบี้ยประกันชีวิตของผู้มีเงินได้ ทั้งนี้ เฉพาะกรณีที่กรมธรรม์ประกันชีวิตมีกําหนดเวลาตั้งแต่สิบปีขึ้นไป และการประกันชีวิตได้เอาประกันไว้กับผู้รับประกันภัยที่ประกอบกิจการประกันชีวิตในราชอาณาจักร ต้องเป็นไปตามหลักเกณฑ์ ดังต่อไปนี้(1) ให้ได้รับยกเว้นภาษีตลอดปีภาษี ไม่ว่ากรณีที่จะได้รับยกเว้นภาษีนั้นจะมีอยู่ตลอดปีภาษีหรือไม่(2) กรณีสามีหรือภริยามีเงินได้ฝ่ายเดียวให้ยกเว้นภาษีให้แก่สามีหรือภริยาซึ่งเป็นฝ่ายผู้มีเงินได้เต็มจํานวนตามที่จ่ายจริงเฉพาะส่วนที่เกิน 10,000 บาท แต่ไม่เกิน 40,000 บาทในกรณีสามีหรือภริยาของผู้มีเงินได้มีการประกันชีวิตและความเป็นสามีภริยาได้มีอยู่ตลอดปีภาษี สามีหรือภริยาซึ่งเป็นฝ่ายผู้มีเงินได้มีสิทธิหักลดหย่อน สําหรับเบี้ยประกันชีวิตของสามีหรือภริยาฝ่ายที่ไม่มีเงินได้ตามจํานวนที่จ่ายจริงแต่ไม่เกิน 10,000 บาท ตามมาตรา 47(1)(ง) แห่งประมวลรัษฎากร(3) กรณีสามีภริยาต่างฝ่ายต่างมีเงินได้(ก) ถ้าความเป็นสามีภริยามิได้มีอยู่ตลอดปีภาษีที่ได้รับยกเว้นภาษีให้สามีและภริยาซึ่งเป็นผู้มีเงินได้ต่างฝ่ายต่างได้รับยกเว้นภาษีตามจํานวนที่จ่ายจริง เฉพาะส่วนที่เกิน 10,000 บาท แต่ไม่เกิน 40,000 บาท ซึ่งไม่เกินเงินได้พึงประเมินของแต่ละคนหลังจากหักค่าใช้จ่าย ตามมาตรา 42 ทวิ ถึงมาตรา 46 แห่งประมวลรัษฎากรแล้ว(ข) ถ้าความเป็นสามีภริยาได้มีอยู่ตลอดปีภาษีที่ได้รับยกเว้นภาษีและภริยาไม่ใช้สิทธิแยกยื่นรายการและเสียภาษีต่างหากจากสามีตามมาตรา 57 เบญจ แห่งประมวลรัษฎากร ให้สามีและภริยาซึ่งเป็นผู้มีเงินได้ต่างฝ่ายต่างได้รับยกเว้นภาษีตามจํานวนที่จ่ายจริง เฉพาะส่วนที่เกิน 10,000 บาท แต่ไม่เกิน 40,000 บาท ซึ่งไม่เกินเงินได้พึงประเมินของแต่ละคนหลังจากหักค่าใช้จ่าย ตามมาตรา 42 ทวิ ถึงมาตรา 46 แห่งประมวลรัษฎากรแล้ว(ค) ถ้าความเป็นสามีภริยาได้มีอยู่ตลอดปีภาษีที่ได้รับยกเว้นภาษีและภริยาใช้สิทธิแยกยื่นรายการและเสียภาษีต่างหากจากสามี ตามมาตรา 57 เบญจ แห่งประมวลรัษฎากร ให้สามีและภริยาซึ่งเป็นผู้มีเงินได้ต่างฝ่ายต่างได้รับยกเว้นภาษีตามจํานวนที่จ่ายจริง เฉพาะส่วนที่เกิน 10,000 บาท แต่ไม่เกิน 40,000 บาท ซึ่งไม่เกินเงินได้พึงประเมินของแต่ละคนหลังจากหัก ค่าใช้จ่ายตามมาตรา 42 ทวิ ถึงมาตรา 46 แห่งประมวลรัษฎากรแล้วข้อ ๒ การได้รับยกเว้นภาษีตามประกาศนี้ ผู้มีเงินได้ต้องมีหลักฐานจากบริษัทประกันชีวิตที่พิสูจน์ได้ว่ามีการจ่ายเบี้ยประกันชีวิตด้วยข้อ ๓ การได้รับยกเว้นภาษีตามประกาศนี้ ให้ผู้มีเงินได้นําเงินได้ที่ได้รับยกเว้นภาษีไปคํานวณหักจากเงินได้พึงประเมินตามมาตรา 40 แห่งประมวลรัษฎากร เมื่อได้หักค่าใช้จ่ายตามมาตรา 42 ทวิ ถึงมาตรา 46 แห่งประมวลรัษฎากรแล้วข้อ ๔ ประกาศนี้ให้ใช้บังคับตั้งแต่วันที่ 1 มกราคม พ.ศ. 2545 เป็นต้นไปผู้มีอํานาจลงนาม - ประกาศ ณ วันที่ 30 กันยายน พ.ศ. 2545 นายศุภรัตน์ ควัฒน์กุลอธิบดีกรมสรรพากร
ประกาศคณะกรรมการการนิคมอุตสาหกรรมแห่งประเทศไทยเรื่องการจัดตั้งเขตอุตสาหกรรมทั่วไป นิคมอุตสาหกรรมปิ่นทอง (แหลมฉบัง)จังหวัดชลบุรี[๑] โดยที่เป็นการสมควรให้จัดตั้งเขตอุตสาหกรรมทั่วไปนิคมอุตสาหกรรมปิ่นทอง (แหลมฉบัง) จังหวัดชลบุรี ในท้องที่ตำบลหนองขามและตำบลบึงอำเภอศรีราชา จังหวัดชลบุรีอาศัยอำนาจตามความในมาตรา๓๖ วรรคสอง แห่งพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๓๖ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย และข้อ ๔ วรรคท้ายของกฎกระทรวงกำหนดหลักเกณฑ์ วิธีการ และเงื่อนไขในการจัดตั้งนิคมอุตสาหกรรม พ.ศ.๒๕๔๘ ประธานกรรมการการนิคมอุตสาหกรรมแห่งประเทศไทยจึงประกาศจัดตั้งเขตอุตสาหกรรมทั่วไปนิคมอุตสาหกรรมปิ่นทอง (แหลมฉบัง) จังหวัดชลบุรี ในท้องที่ตำบลหนองขาม และตำบลบึงอำเภอศรีราชา จังหวัดชลบุรี ภายในแนวเขตตามแผนที่ท้ายประกาศนี้ทั้งนี้ตั้งแต่บัดนี้เป็นต้นไปประกาศณ วันที่ ๙ กุมภาพันธ์ พ.ศ. ๒๕๔๘ประสาน ตันประเสริฐประธานกรรมการการนิคมอุตสาหกรรมแห่งประเทศไทย[เอกสารแนบท้าย]๑.แผนที่ท้ายประกาศคณะกรรมการการนิคมอุตสาหกรรมแห่งประเทศไทย เรื่องการจัดตั้งเขตอุตสาหกรรมทั่วไป นิคมอุตสาหกรรมปิ่นทอง (แหลมฉบัง) จังหวัดชลบุรี(ดูข้อมูลจากภาพกฎหมาย)วชิระ/ตรวจ๑๘ กรกฎาคม ๒๕๔๘ปิยะธิดา/ปรับปรุง๓๐ สิงหาคม ๒๕๖๑[๑] ราชกิจจานุเบกษาเล่ม ๑๒๒/ตอนพิเศษ ๔๐ ง/หน้า ๕๗/๓๐ พฤษภาคม ๒๕๔๘
ระเบียบ กระเบียบ ก.ศป.ว่าด้วยการย้ายตุลาการศาลปกครองพ.ศ.๒๕๔๔----------- อาศัยอำนาจตามความในมาตรา๒๗ วรรคหนึ่ง แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ ก.ศป.โดยความเห็นชอบของที่ประชุมใหญ่ตุลาการในศาลปกครองสูงสุดออกระเบียบไว้ ดังต่อไปนี้ ข้อ๑ ระเบียบนี้เรียกว่า "ระเบียบก.ศป. ว่าด้วยการย้ายตุลาการศาลปกครอง พ.ศ. ๒๕๔๔" ข้อ๒ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป ข้อ๓การย้ายตุลาการในศาลปกครองชั้นต้นไปดำรงตำแหน่งอื่นในศาลปกครองที่มิใช่เป็นการเลื่อนตำแหน่งให้สูงขึ้นให้พิจารณาตามความเหมาะสมโดยคำนึงถึงลำดับอาวุโสประกอบด้วย ลำดับอาวุโสของตุลาการในศาลปกครองชั้นต้นให้พิจารณาตามลำดับดังนี้ (๑)ตำแหน่งปัจจุบันผู้ใดดำรงตำแหน่งก่อน (๒)ถ้าดำรงตำแหน่งปัจจุบันพร้อมกันให้พิจารณาว่าผู้ใดเป็นตุลาการศาลปกครองก่อน (๓)ถ้าพิจารณาตาม (๑) และ (๒) แล้ว ยังจัดลำดับอาวุโสไม่ได้ ให้ ก.ศป.พิจารณาเป็นรายบุคคล ข้อ๔ การย้ายตุลาการในศาลปกครองชั้นต้นไปดำรงตำแหน่งอื่นในศาลปกครองในตำแหน่งที่ต่ำกว่าเดิมจะกระทำมิได้ ข้อ๕ตุลาการในศาลปกครองชั้นต้นจะปฏิบัติหน้าที่ในศาลปกครองชั้นต้นใดติดต่อกันเกินกว่าสี่ปีมิได้เว้นแต่จะเป็นการปฏิบัติหน้าที่ในศาลปกครองกลางหรือได้รับความเห็นชอบจากก.ศป. ข้อ๖ตุลาการในศาลปกครองชั้นต้นที่ได้รับการแต่งตั้งให้ไปปฏิบัติหน้าที่ในศาลปกครองในภูมิภาคครั้งแรกจะต้องปฏิบัติหน้าที่ในศาลปกครองนั้นอย่างน้อยสองปีจึงจะได้รับการพิจารณาให้ย้ายไปปฏิบัติหน้าที่ในศาลปกครองชั้นต้นอื่นได้เว้นแต่จะได้รับความเห็นชอบจาก ก.ศป.ให้ย้ายก่อนระยะเวลาดังกล่าว ข้อ๗ ให้ ก.ศป. มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ ข้อ๘ให้ประธานศาลปกครองสูงสุดรักษาการตามระเบียบนี้ และให้มีอำนาจออกประกาศหรือคำสั่งเพื่อปฏิบัติตามระเบียบนี้ ประกาศ ณ วันที่ ๑๘ กรกฎาคม พ.ศ. ๒๕๔๔ อักขราทร จุฬารัตน ประธานศาลปกครองสูงสุด ประธานกรรมการตุลาการศาลปกครอง[รก.๒๕๔๔ /๕๘ก/๕/๑๘ กรกฎาคม๒๕๔๔] อัมพิกา/แก้ไข ๑๒/๑๑/๔๔
คำพิพากษาศาลฎีกาที่ 309/2486หลักกฎหมาย: การจดหรือโอนทะเบียนรถจักรยานสามล้อ ไม่ใช่เป็นการจดทะเบียนการได้มาซึ่งกรรมสิทธิ์แห่งทรัพย์สินนั้น แต่เป็นการแสดงว่าใครจะเป็นผู้รับผิดในการนำรถไปขอให้พนักงานเจ้าหน้าที่ออกหรือต่อใบอนุญาตเท่านั้น ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 309/2486นางเยื้อน ชัยวัธนะ กับพวกโจทก์นายเต็งเชี้ยง แซ่เล้าจำเลย ป.พ.พ. ม. 1298, ม. 1299, ม. 521, ม. 523 พ.ร.บ.ล้อเลื่อน พ.ศ.2478 ม. 7, ม. 15, ม. 16การจดหรือโอนทะเบียนรถจักรยานสามล้อ ไม่ใช่เป็นการจดทะเบียนการได้มาซึ่งกรรมสิทธิ์แห่งทรัพย์สินนั้น แต่เป็นการแสดงว่าใครจะเป็นผู้รับผิดในการนำรถไปขอให้พนักงานเจ้าหน้าที่ออกหรือต่อใบอนุญาตเท่านั้น(ประมูล สุวรรณศร-คง อิสรภักดี-เยี่ยม เลขวนิชธัมวิทักส์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 309/2486นางเยื้อน ชัยวัธนะ กับพวกโจทก์นายเต็งเชี้ยง แซ่เล้าจำเลย ป.พ.พ. ม. 1298, ม. 1299, ม. 521, ม. 523 พ.ร.บ.ล้อเลื่อน พ.ศ.2478 ม. 7, ม. 15, ม. 16การจดหรือโอนทะเบียนรถจักรยานสามล้อ ไม่ใช่เป็นการจดทะเบียนการได้มาซึ่งกรรมสิทธิ์แห่งทรัพย์สินนั้น แต่เป็นการแสดงว่าใครจะเป็นผู้รับผิดในการนำรถไปขอให้พนักงานเจ้าหน้าที่ออกหรือต่อใบอนุญาตเท่านั้น(ประมูล สุวรรณศร-คง อิสรภักดี-เยี่ยม เลขวนิชธัมวิทักส์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกระทรวงศึกษาธิการประกาศกระทรวงศึกษาธิการเรื่องการโอนกิจการ ทรัพย์สิน งบประมาณ สิทธิ หนี้ ภาระผูกพัน ข้าราชการและอัตรากำลังของสำนักงานคณะกรรมการส่งเสริมการศึกษาเอกชนสำนักงานปลัดกระทรวงกระทรวงศึกษาธิการไปเป็นของสำนักงานคณะกรรมการการอาชีวศึกษากระทรวงศึกษาธิการ[๑] ตามคำสั่งหัวหน้าคณะรักษาความสงบแห่งชาติที่ ๘ /๒๕๕๙ เรื่อง การบริหารจัดการรวมสถานศึกษาอาชีวศึกษาภาครัฐและภาคเอกชน สั่งณ วันที่ ๑๒ กุมภาพันธ์ พุทธศักราช ๒๕๕๙ กำหนดให้โอนบรรดากิจการ ทรัพย์สินงบประมาณ สิทธิ หนี้ ภาระผูกพัน ข้าราชการ พนักงานราชการ ลูกจ้าง และอัตรากำลังของสำนักงานคณะกรรมการส่งเสริมการศึกษาเอกชนสำนักงานปลัดกระทรวงกระทรวงศึกษาธิการในส่วนที่เกี่ยวกับการดำเนินงานโรงเรียนในระบบประเภทอาชีวศึกษาตามที่บัญญัติไว้ในกฎหมายว่าด้วยโรงเรียนเอกชน ไปเป็นของสำนักงานคณะกรรมการการอาชีวศึกษา กระทรวงศึกษาธิการ ทั้งนี้ ตามบัญชีที่รัฐมนตรีว่าการกระทรวงศึกษาธิการประกาศกำหนดนั้นอาศัยอำนาจตามความในข้อ ๒แห่งคำสั่งหัวหน้าคณะรักษาความสงบแห่งชาติ ที่ ๘/๒๕๕๙ เรื่องการบริหารจัดการรวมสถานศึกษาอาชีวศึกษาภาครัฐและภาคเอกชน สั่ง ณ วันที่ ๑๒กุมภาพันธ์ พุทธศักราช ๒๕๕๙ รัฐมนตรีว่าการกระทรวงศึกษาธิการจึงออกประกาศดังต่อไปนี้๑. ให้โอนข้าราชการและอัตรากำลังของสำนักงานคณะกรรมการส่งเสริมการศึกษาเอกชน สำนักงานปลัดกระทรวงกระทรวงศึกษาธิการ ในส่วนที่เกี่ยวกับการดำเนินงานโรงเรียนในระบบประเภทอาชีวศึกษาไปเป็นของสำนักงานคณะกรรมการการอาชีวศึกษากระทรวงศึกษาธิการ พร้อมทั้งให้ตัดโอนตำแหน่งและอัตราเงินเดือนของข้าราชการดังกล่าวไปเป็นตำแหน่งและอัตราเงินเดือนของข้าราชการสังกัดสำนักงานคณะกรรมการการอาชีวศึกษากระทรวงศึกษาธิการ ตามบัญชี ๑ แนบท้ายประกาศนี้๒. ให้โอนบรรดากิจการทรัพย์สิน งบประมาณ สิทธิ หนี้ ภาระผูกพัน ของสำนักงานคณะกรรมการส่งเสริมการศึกษาเอกชนสำนักงานปลัดกระทรวง กระทรวงศึกษาธิการในส่วนที่เกี่ยวกับการดำเนินงานโรงเรียนในระบบ ประเภทอาชีวศึกษา ตามบัญชี ๒ บัญชี๓ บัญชี ๔ และบัญชี ๕ แนบท้ายประกาศนี้ไปเป็นของสำนักงานคณะกรรมการการอาชีวศึกษากระทรวงศึกษาธิการทั้งนี้ตั้งแต่วันที่ ๑๓ กุมภาพันธ์ พ.ศ. ๒๕๕๙ เป็นต้นไปประกาศ ณ วันที่ ๒๕กุมภาพันธ์ พ.ศ. ๒๕๕๙พลเอก ดาว์พงษ์ รัตนสุวรรณรัฐมนตรีว่าการกระทรวงศึกษาธิการ[เอกสารแนบท้าย]๑. บัญชี ๑ บุคลากร(รายละเอียดแนบท้ายประกาศกระทรวงศึกษาธิการ เรื่อง การโอนกิจการฯลงวันที่ ๒๕ กุมภาพันธ์ ๒๕๕๙)๒. บัญชี ๒ งบประมาณ (รายละเอียดแนบท้ายประกาศกระทรวงศึกษาธิการเรื่อง การโอนกิจการฯ ลงวันที่ ๒๕ กุมภาพันธ์ ๒๕๕๙)๓. บัญชี ๓ เรื่อง ทรัพย์สิน(วัสดุ/ครุภัณฑ์) (รายละเอียดแนบท้ายประกาศกระทรวงศึกษาธิการ เรื่อง การโอนกิจการฯลงวันที่ ๒๕ กุมภาพันธ์ ๒๕๕๙)๔. บัญชี ๔ เรื่อง งานทะเบียนและระบบสารสนเทศอาชีวศึกษา (รายละเอียดแนบท้ายประกาศกระทรวงศึกษาธิการ เรื่องการโอนกิจการฯ ลงวันที่ ๒๕ กุมภาพันธ์ ๒๕๕๙)๕. บัญชี ๕ บัญชีแสดงรายการ สิทธิหนี้สิน และภาระผูกพัน (รายละเอียดแนบท้ายประกาศกระทรวงศึกษาธิการ เรื่องการโอนกิจการฯ ลงวันที่ ๒๕ กุมภาพันธ์ ๒๕๕๙)(ดูข้อมูลจากภาพกฎหมาย)วริญา/ปริยานุช/จัดทำ๑๑ เมษายน ๒๕๕๙นุสรา/ตรวจ๓ มิถุนายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๘๒ ง/หน้า ๗/๘ เมษายน ๒๕๕๙
ประกาศกระทรวงเกษตรและสหกรณ์ประกาศกระทรวงเกษตรและสหกรณ์เรื่องงดการเรียกเก็บเงินสงเคราะห์จากผู้ส่งยางออกนอกราชอาณาจักรที่ต้องเสียเงินสงเคราะห์เพื่อสมทบกองทุนสงเคราะห์การทำสวนยางตามพระราชบัญญัติกองทุนสงเคราะห์การทำสวนยางพ.ศ. ๒๕๐๓ซึ่งแก้ไขเพิ่มเติมโดยพระราชบัญญัติกองทุนสงเคราะห์การทำสวนยาง(ฉบับที่ ๔) พ.ศ. ๒๕๓๐[๑] โดยที่เห็นเป็นการสมควรช่วยเหลือเจ้าของสวนยางในภาวะที่ราคายางตกต่ำจึงอาศัยอำนาจตามความในมาตรา ๖ แห่งพระราชบัญญัติกองทุนสงเคราะห์การทำสวนยาง พ.ศ. ๒๕๐๓ซึ่งแก้ไขเพิ่มเติมโดยพระราชบัญญัติกองทุนสงเคราะห์การทำสวนยาง (ฉบับที่ ๔) พ.ศ.๒๕๓๐รัฐมนตรีว่าการกระทรวงเกษตรและสหกรณ์ให้ออกประกาศ ดังต่อไปนี้ให้งดเรียกเก็บเงินสงเคราะห์จากผู้ส่งยางออกนอกราชอาณาจักรซึ่งต้องเสียเงินสงเคราะห์เพื่อสมทบกองทุนสงเคราะห์การทำสวนยาง ตามมาตรา ๕แห่งพระราชบัญญัติกองทุนสงเคราะห์การทำสวนยาง สำหรับยางทุกชนิดที่จะส่งออกตั้งแต่วันที่ ๒๑ พฤษภาคม ๒๕๓๓ ถึงวันที่ ๒๐ กรกฎาคม ๒๕๓๓ประกาศ ณ วันที่ ๔ พฤษภาคม ๒๕๓๓พลตรี สนั่น ขจรประศาสน์รัฐมนตรีว่าการกระทรวงเกษตรและสหกรณ์เพ็ญพร/พิมพ์๕ กันยายน ๒๕๔๕จุฑามาศ/ปรับปรุง๖ กรกฎาคม ๒๕๕๘[๑] ราชกิจจานุเบกษาเล่ม ๑๐๗/ตอนที่ ๘๖/หน้า ๓๙๖๘/๒๔ พฤษภาคม ๒๕๓๓
คําสั่งกรมบังคับคดีที่ 393/2536เรื่อง การยกเลิกคําสั่งกรมบังคับคดี เกี่ยวกับระเบียบว่าด้วยเงินสวัสดิการกรมบังคับคดี------------------------ ตามที่คณะกรรมการสวัสดิการกรมบังคับคดี ได้ประกาศใช้ระเบียบสวัสดิการกรมบังคับคดี ว่าด้วยการสงเคราะห์ข้าราชการและลูกจ้าง พ.ศ. 2536 และกรมบังคับคดีได้ประกาศใช้ระเบียบว่าด้วยการ ให้กู้ยืมเงินสวัสดิการของมูลนิธิประมาณ ขันชื่อ เพื่อสวัสดิการกรมบังคับคดี พ.ศ. 2536 ลงวันที่ 8 พฤศจิกายน 2536 แล้วนั้น จึงให้ยกเลิกคําสั่งเกี่ยวกับเงินสวัสดิการ ดังต่อไปนี้ข้อ ๑ คําสั่งกรมบังคับคดี ที่ 75/2525 ลงวันที่ 2 มิถุนายน 2525 เรื่อง ระเบียบว่าด้วยเงินสวัสดิการกรมบังคับคดี พ.ศ. 2525ข้อ ๒ คําสั่งกรมบังคับคดี ที่ 29/2527 ลงวันที่ 9 มีนาคม 2527 เรื่อง ข้อกําหนดและวิธีดําเนินการ เกี่ยวกับเงินสวัสดิการกรมบังคับคดี พ.ศ. 2529ข้อ ๓ คําสั่งกรมบังคับคดี ที่ 85/2525 ลงวันที่ 9 เมษายน 2529 เรื่อง ข้อกําหนดและวิธีการดําเนินการเกี่ยวกับเงินสวัสดิการกรมบังคับคดี (ฉบับที่ 2) พ.ศ. 2529ข้อ ๔ คําสั่งกรมบังคับคดี ที่ 186/2535 ลงวันที่ 12 มิถุนายน 2535 เรื่อง ข้อกําหนดและวิธี ดําเนินการเกี่ยวกับเงินสวัสดิการกรมบังคับคดี พ.ศ. 2527ผู้มีอํานาจลงนาม - สั่ง ณ วันที่ 30 พฤศจิกายน พ.ศ. 2536 (นายประมาณ ตียะไพบูลย์อื่น)อธิบดีกรมบังคับคดี
ประกาศกระทรวงอุตสาหกรรมฉบับที่ 4467 (พ.ศ. 2555)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง กําหนดมาตรฐานผลิตภัณฑ์อุตสาหกรรมระบบการจัดการสิ่งแวดล้อม : แนวทางสําหรับการนําระบบการจัดการสิ่งแวดล้อมไปปฏิบัติอย่างเป็นขั้นตอน รวมถึงการใช้ประเมินผลสมรรถนะด้านสิ่งแวดล้อม--------------------------------อื่นๆ - อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 รัฐมนตรีว่าการกระทรวงอุตสาหกรรมออกประกาศกําหนดมาตรฐานผลิตภัณฑ์อุตสาหกรรม ระบบการจัดการสิ่งแวดล้อม : แนวทางสําหรับการนําระบบการจัดการสิ่งแวดล้อมไปปฏิบัติอย่างเป็นขั้นตอน รวมถึงการใช้ประเมินผลสมรรถนะด้านสิ่งแวดล้อม มาตรฐานเลขที่ มอก. 14005 - 2555 ไว้ ดังมีรายการละเอียดต่อท้ายประกาศนี้ ทั้งนี้ ให้มีผลตั้งแต่วันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 20 กันยายน พ.ศ. 2555 หม่อมราชวงศ์พงษ์สวัสดิ์ สวัสดิวัตน์รัฐมนตรีว่าการกระทรวงอุตสาหกรรม
ประกาศประธานศาลปกครองสูงสุดประกาศประธานศาลปกครองสูงสุดเรื่องการตรวจคำอุทธรณ์ที่มีข้อเท็จจริงหรือข้อกฎหมายที่ไม่เป็นสาระอันควรได้รับการวินิจฉัย[๑] โดยที่มาตรา๗๓ วรรคสาม แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒บัญญัติว่า ในกรณีที่ศาลปกครองสูงสุดเห็นว่าคำอุทธรณ์ใดมีข้อเท็จจริงหรือข้อกฎหมายที่ไม่เป็นสาระอันควรได้รับการวินิจฉัยศาลปกครองสูงสุดจะสั่งไม่รับอุทธรณ์นั้นไว้พิจารณาก็ได้จึงสมควรกำหนดให้มีการดำเนินการตรวจคำอุทธรณ์ว่ามีข้อเท็จจริงหรือข้อกฎหมายที่ไม่เป็นสาระอันควรได้รับการวินิจฉัยหรือไม่และแนะนำแนวทางการพิจารณาลักษณะของคำอุทธรณ์ที่มีข้อเท็จจริงหรือข้อกฎหมายที่ไม่เป็นสาระอันควรได้รับการวินิจฉัยเพื่อพิจารณาสั่งไม่รับอุทธรณ์ไว้พิจารณาต่อไปอาศัยอำนาจตามความในข้อ๔ ของระเบียบของที่ประชุมใหญ่ตุลาการในศาลปกครองสูงสุดว่าด้วยวิธีพิจารณาคดีปกครอง พ.ศ. ๒๕๔๓ ประธานศาลปกครองสูงสุดออกประกาศไว้ ดังต่อไปนี้ข้อ๑ ข้อเท็จจริงหรือข้อกฎหมายที่ไม่เป็นสาระอันควรได้รับการวินิจฉัยตามข้อ๑๐๘ วรรคสอง ของระเบียบของที่ประชุมใหญ่ตุลาการในศาลปกครองสูงสุด ว่าด้วยวิธีพิจารณาคดีปกครองพ.ศ. ๒๕๔๓ หมายถึง ข้อเท็จจริงหรือข้อกฎหมายที่ไม่หนักแน่นหรือเพียงพอในการสนับสนุนข้อกล่าวอ้างตามคำอุทธรณ์อันอาจทำให้ศาลปกครองสูงสุดวินิจฉัยคดีแตกต่างไปจากศาลปกครองชั้นต้นได้ให้หมายความรวมถึงกรณีดังต่อไปนี้ด้วย(๑)เป็นอุทธรณ์ที่คัดค้านเนื้อหาของคำพิพากษาของศาลปกครองชั้นต้นว่าไม่ถูกต้องแต่ข้อเท็จจริงหรือข้อกฎหมายที่อ้างในคำอุทธรณ์ไม่เกี่ยวข้องกับประเด็นใดๆ หรือประเด็นที่ศาลจำเป็นต้องใช้ในการวินิจฉัยคดีหรือเป็นข้อเท็จจริงหรือข้อกฎหมายที่ไม่มีผลเปลี่ยนแปลงการรับฟังข้อเท็จจริงหรือการวินิจฉัยข้อกฎหมายของศาลปกครองชั้นต้นหรือเป็นข้อเท็จจริงที่ผู้อุทธรณ์ได้เคยยอมรับไว้แล้วในชั้นการพิจารณาของศาลปกครองชั้นต้น(๒)เป็นอุทธรณ์ที่คัดค้านเนื้อหาของคำพิพากษาของศาลปกครองชั้นต้นว่าวินิจฉัยไม่ครบถ้วนตามประเด็นที่คู่กรณียกขึ้นกล่าวอ้างแต่ข้อเท็จจริงหรือข้อกฎหมายที่อ้างในคำอุทธรณ์ในส่วนที่คัดค้านนั้นไม่เกี่ยวกับประเด็นที่ศาลจำเป็นต้องใช้ในการวินิจฉัยคดี(๓)เป็นอุทธรณ์เกี่ยวกับข้อบกพร่องในการดำเนินกระบวนวิธีพิจารณาของศาลปกครองชั้นต้นแต่ข้อบกพร่องนั้นไม่กระทบต่อความสมบูรณ์ของกระบวนพิจารณาในส่วนที่เป็นสาระสำคัญหรือไม่เป็นเหตุให้คำพิพากษาหรือคำสั่งของศาลปกครองชั้นต้นไม่ยุติธรรม(๔)เป็นอุทธรณ์โต้แย้งคำพิพากษาหรือคำสั่งของศาลปกครองชั้นต้นซึ่งคำพิพากษาหรือคำสั่งนั้นมิได้ขัดกับแนวบรรทัดฐานอันเป็นที่ประจักษ์ของคำพิพากษาหรือคำสั่งของศาลปกครองสูงสุดและข้อกฎหมายที่ยกขึ้นอ้างในคำอุทธรณ์มิได้อ้างหลักกฎหมายที่อาจเปลี่ยนแนวคำพิพากษาหรือคำสั่งเดิมข้อ๒ ประกาศนี้ให้ใช้บังคับตั้งแต่วันที่ ๙กันยายน ๒๕๕๙ เป็นต้นไปประกาศ ณ วันที่ ๙กันยายน พ.ศ. ๒๕๕๙ปิยะ ปะตังทาประธานศาลปกครองสูงสุดชวัลพร/ปริยานุช/จัดทำ๒๓ กันยายน๒๕๕๙นุสรา/ตรวจ๑๘ ตุลาคม ๒๕๕๙[๑] ราชกิจจานุเบกษาเล่ม ๑๓๓/ตอนที่ ๘๒ ก/หน้า ๒๗/๒๑ กันยายน ๒๕๕๙
คำพิพากษาศาลฎีกาที่ 152/2518หลักกฎหมาย: พนักงานเทศบาลและเทศมนตรีเป็นเจ้าพนักงานตามพระราชบัญญัติเทศบาล พ.ศ.2496 มาตรา 44 นายกเทศมนตรีมีคำสั่งตั้งให้ควบคุมงานจ้างเหมาได้ ผู้ว่าราชการจังหวัดตั้งให้ตรวจและรับรองผลงานรับเหมาตามระเบียบกระทรวงมหาดไทยได้ จำเลยละเว้นการปฏิบัติหน้าที่เพื่อให้ผู้รับเหมาได้ประโยชน์ผิดจากสัญญาและทำใบตรวจงานเท็จ เป็นความผิดตามมาตรา 157,162 ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 152/2518พนักงานอัยการจังหวัดเชียงใหม่โจทก์นายสงวน เรืองวงศ์ กับพวกจำเลย ป.อ. ม. 157, ม. 162 พนักงานเทศบาลและเทศมนตรีเป็นเจ้าพนักงานตามพระราชบัญญัติเทศบาล พ.ศ.2496 มาตรา 44 นายกเทศมนตรีมีคำสั่งตั้งให้ควบคุมงานจ้างเหมาได้ ผู้ว่าราชการจังหวัดตั้งให้ตรวจและรับรองผลงานรับเหมาตามระเบียบกระทรวงมหาดไทยได้ จำเลยละเว้นการปฏิบัติหน้าที่เพื่อให้ผู้รับเหมาได้ประโยชน์ผิดจากสัญญาและทำใบตรวจงานเท็จ เป็นความผิดตามมาตรา 157,162(แผ้ว ศิวะบวร-สัญชัย สัจจวานิช-สนิท บริรักษ์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 152/2518พนักงานอัยการจังหวัดเชียงใหม่โจทก์นายสงวน เรืองวงศ์ กับพวกจำเลย ป.อ. ม. 157, ม. 162 พนักงานเทศบาลและเทศมนตรีเป็นเจ้าพนักงานตามพระราชบัญญัติเทศบาล พ.ศ.2496 มาตรา 44 นายกเทศมนตรีมีคำสั่งตั้งให้ควบคุมงานจ้างเหมาได้ ผู้ว่าราชการจังหวัดตั้งให้ตรวจและรับรองผลงานรับเหมาตามระเบียบกระทรวงมหาดไทยได้ จำเลยละเว้นการปฏิบัติหน้าที่เพื่อให้ผู้รับเหมาได้ประโยชน์ผิดจากสัญญาและทำใบตรวจงานเท็จ เป็นความผิดตามมาตรา 157,162(แผ้ว ศิวะบวร-สัญชัย สัจจวานิช-สนิท บริรักษ์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ